B. To korte dikt

Finn Carling fra *Resten er taushet. Skisser om døden* (1973):

Gi meg et tegn

på at jeg lever

og ikke bare går omkring

som en skygge

Strekk hånden din ut

og ta på meg

slik at jeg kan kjenne

kroppen min

Hvisk navnet mitt sakte

igjen og igjen

så at jeg ikke helt skal glemme

hvem jeg er

Gunvor Hofmo fra *Jeg glemmer ingen* (1999)

Skrivemaskinen står stille.

Tomheten strømmer over tastene

som over en låst bil

i kveldsgaten.

\*

Men om jeg kysser deg

blir ingen død igjen levende

hvor mange graver står ikke stille i tomhet

hvor mange skrik er ikke blitt slukket

av en dags forstenede lys.

Jeg glemmer ingen

smerten stryker også

langs en brukket kvist

jeg glemmer ingen

om jeg kysser deg.

<https://snl.no/Gunvor_Hofmo>